**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ԱՐԱԳԱԾՈՏՆԻ ՄԱՐԶՊԵՏԻ ՀԱՇՎԵՏՎՈՒԹՅՈՒՆԸ**

**2012 ԹՎԱԿԱՆԻ ՏԱՐԵԿԱՆ ԱՇԽԱՏԱՆՔԱՅԻՆ ՊԼԱՆԻ ԿԱՏԱՐՄԱՆ ՄԱՍԻՆ**

**2.****ՆԵՐԱԾՈՒԹՅՈՒՆ**

Հայաստանի Հանրապետության Արագածոտնի մարզի 2011-2014 թվականների սոցիալ-տնտեսական զարգացման ծրագրի (այսուհետ Ծրագիր) 2012 թվականի աշխատանքային պլանի տարեկան հաշվետվությունը կազմվել է Հայաստանի Հանրապետության Արագածոտնի մարզպետի 14.07.2009 թ. թիվ 83-Ա կարգադրությամբ հաստատված Արագածոտնի մարզային զարգացման ծրագրի մոնիտորինգի և գնահատման աշխատանքային խմբի կողմից:

**Ծրագրի ընդհանուր բնութագիրը**

Հայաստանի Հանրապետության կառավարության 2010 թվականի ապրիլի 29-ի N 560-Ն որոշմամբ հաստատվեց Հայաստանի Հանրապետության Արագածոտնի մարզի 2011-2014 թվականների սոցիալ-տնտեսական զարգացման ծրագիրը:

**Ծրագրի ֆինանսավորումը**

ՄԶԾ իրագործման համար պահանջվող ֆինանսական միջոցները և նրանց ծախսման ուղղությունները 2012 թվականի համար գնահատված են` պահանջվող ընդհանուր գումարը կազմում է ավելի քան 35.3 մլրդ դրամ:

2012 թվականի ՏԱՊ-ով նախատեսվել է իրականացնել 120 միջոցառում, որի համար ֆինանսավորումը կազմում է ավելի քան 35.3 մլրդ. դրամ, այդ թվում ՀՀ պետական բյուջեից հատկացումներ` 28.6 մլրդ. դրամ: Դրա մեջ մտնում է Հյուսիս-հարավ մայրուղու շինարարությունը, որի համար նախատեսված է մոտ 25.6 միլիարդ դրամ:

# Նշված միջոցառումներից 31.12.2012 թվականի դրությամբ ավարտվել են 112 միջոցառումներ` 32.6 միլիարդ դրամ արժեքով, 8 միջոցառումների կատարում ընթացքի մեջ են կամ տեղափոխվել են 2013 թվական` 29.8 միլիարդ դրամի չափով: Դրա մեջ մտնում է Հյուսիս-հարավ ճանապարհի շինարարությունը, որից հաջորդ տարի է տեղափոխվել 20.0 միլիարդ դրամը:

# Կատարվել են նաև 3389.0 միլիոն դրամի ներդրումներ, որոնք ՏԱՊ-ում չեն նախատեսվել : Դրանք առաջնահերթ լուծում պահանջող խնդիրների լուծման 2-րդ, 3-րդ և 4-րդ ծրագրերով մարզին հատկացված գումարներն են, որոնք ամբողջովին իրացվել են:

**3.****ԱՐԴՅՈՒՆԱԲԵՐՈՒԹՅՈՒՆ**

Ընդհանրապես, մարզի արդյունաբերությունը վերջին տարիներին նպատակաուղղված է եղել դեպի տեղական գյուղատնտեսական արտադրանքի վերամշակումը:

Հիմնական շեշտը դրվում է բնագավառի սուբյեկտների զարգացման, նոր արտադրությունների կազմակերպման, դրանց ֆինանսական վիճակի ամրապնդման, համախառն արտադրանքի և իրացման ծավալների ընդլայնման վրա: Արտադրանքի արտահանումը կավելանա հիմնականում գյուղատնտեսական արտադրանք վերամշակող` ,,Աշտարակկաթ,, , ,,Թամարա Ֆրութ,, , ,,Իշխան,, , ,,Արմենիա Վայն,, ,,Գուրմե դուրմե,, , ,,Ապարանի պանրի գործարան,, և այլ ձեռնարկություններում:

2012 թ. ,,Գոլդեն գրեյպ Արմաս,, ՍՊ ընկերությունն իր իսկ միջոցներով հիմնված խաղողի և պտղի այգիների բազայի վրա իտալական «Սայա Քոնսալթինգ ընդ Թրեյդ» ՍՊ ընկերության հետ ավարտել է խաղողի և մրգի վերամշակման գործարանի շինարարությունը, սարքավորումներով հագեցումը: 2013 թ-ին այն կսկսի արտադրանքի թողարկումը: Գործարանը գյուղատնտեսական մթերքներ կգնի նաև մարզի գյուղացիական տնտեսություններից, նրանց կտրամադրի նպատակային վարկավորում:

Դրանով նպաստավոր պայմաններ կստեղծվեն գյուղատնտեսության ոլորտի առաջընթացի և եկամտաբերության բարձրացման համար:

Մարզում կառուցվում են 4 փոքր ՀԷԿ-եր (Արխաշան ՓՀԷԿ-1, Արխաշան ՓՀԷԿ-2, Արխաշան ՓՀԷԿ-3 և Դուսքենդ ՓՀԷԿ): Դրանց շինարարությունը կավարտվի 2014 թ-ին: Ծրագրի ավարտից հետո կարտադրվի **12.50** միլիոն կվտ/ժամ էլեկտրաէներգիա:

Մարզի զարգացման 2012 թ. ծրագրով ներդրումները կազմելու էին **2642.0** միլիոն դրամ: Սակայն տարվա արդյունքներով մարզի արդյունաբերության և ՓՄՁ ոլորտներում կատարվել են **4269.0** միլիոն դրամի ներդրումներ:

Հիմնական ներդրումները կատարվել են վարկավորման ձևով` **2000.0** միլիոն դրամ: Սեփական միջոցներով արտադրության ընդլայնման համար ծախսվել է **1892.0** միլիոն դրամ: Կազմակերպվել է 1 համտեղ ձեռնարկություն, որի համար կատարվել են **400.0** միլիոն դրամի ներդրումներ: 4 միլիոն դրամ ծախսվել է ուսուցողական և փորձի փոխանակման ծրագրերի իրականացման նպատակով: Այն իրականացվել է ՀՀ պետբյուջեի հաշվին՝ ՓՄՁ ԶԱԿ մարզային մասնաճյուղի կողմից:

Ներկայումս Արագածոտնի մարզում գործում են 78 արտադրական ձեռնարկություններ։ Դրանցից մարզի տնտեսության մեջ էական կշիռ ունեն ,,Աշտարակ կաթ,, , ,,Դայմոթեք,, ,,Թամարա Ֆրութ,, , ,,Իշխան,, , ,,Գրեյդ Վելլի,, , ,,Արմենիա Վայն,, , ,,Հայասի,, , ,,Գուրմե Դուրմե,, ընկերությունները, հանքարդյունաբե­րա­կան ձեռնարկությունները: Կան նաև մանր` 3-5 աշխատող ունեցող ձեռնարկություններ, որոնց տարեկան արտադրության ծավալները փոքր են:

Մարզում 2012 թ. ընթացքում թողարկվել է **18300** մլն դրամի (ընթացիկ գներով) ար­դյու­նաբե­րա­կան արտադրանք, որը կազմել է հանրապետությունում արտադրված արտա­դրանքի **1.8 %-**ը: Նախորդ տարվա նույն ժամանակի համեմատ արտադրանքի արտադրությունն ավելացել է **1218** միլիոն դրամով կամ **9.8** տոկոսով: Իրացումը կազմել է գրեթե **15000** միլին դրամ և 2011 թ. համեմատությամբ ավելացել է **11.2** տոկոսով:

Մարզի արդյունաբերական արտադրանքի իրացման ցուցանիշը նախորդ տարվա նույն ժամանակի համեմատությամբ ավելացել է 12.4 %-ով: Ամենամեծ աճը գրանցվել է խմիչքների արտադրությունում, որտեղ իրացման ծավալներն աճել են 42.3 տոկոսով:

Նախատեսված **2642000.0** միլիոն դրամի փոխարեն 2012 թվականին արդյունաբերության և ՓՄՁ-ում ներ է դրվել **4296000.0** միլիոն դրամ կամ ծրագիրը կատարվել է 163 տոկոսով:

Շարք են մտել նոր արդյունաբերական ձեռնարկություններ, որոնցից խոշորագույնը Կոշ համայնքում շահագործման հանձնված գինու գործարանն է: Նա տարեկան սպառողներից կարող է ընդունել մինչև 10 հազար տոննա խաղող:

Վերջին չորս տարիների ընթացքում մարզում արդյու­նա­բերա­կան արտադրանքի ծավալը հանրապետությունում արտադրված արդյունաբերական արտա­դրան­քի ծավալում **1.1%-**ից հասել է **1.7** *%-*ի:

2012 թ-ին աճ է գրանցվել. մշակող արդյունա­բե­րու­թյան (**5.8** տոկոս), սննդամթերքների արտադրությունում (**9.8** տոկոս), խմիչքների արտադրության մեջ՝ **57.8** տոկոս), այլ ոչ մետաղական հանքային արտադրությունում՝ **11.8** տոկոս Համակարգիչների, էլեկտրոնային և օպտիկական սարքավորանքի արտադրությունում **33.1** տոկոս, թափոնների հավաքման, մշակման և նյութերի վերականգնման բնագավառում՝ **137.9** տոկոս:

Արտադրության ծավալներն անկել են հանքարդյունաբերությունում՝ (2011 թ-ի **84.8 %-**ը), մետաղական հանքաքարերի արտադրությունում՝ **48** %, հանքագործական արդյունաբերության և բացհանքերի շահագործման ոլորտում՝ **89.4 %** թղթի և թղթե արտադրատեսակների (**41.6 %-**), քիմիական նյութերի և քիմիական արտադրատեսակների արտադրությունում (**96.4** %-), ռետինե և պլաստմասսայե իրերի արտադրությունում (**65** %-):

Ավելացել են հատկապես ներմուծման և արտահամնան ծավալները: Անցած տարվա նույն ժամանակի համեմատությամբ ներմուծման ծավալներն աճել են **5.2**, արտահանման ծավալները՝ **5.5** անգամ: Մարզի ներմուծվող ապրանքների բաժինը հանրապետությունում անցած տարվա **0.1** տոկոսի փոխարեն այս տարի կազմել է **0.5** տոկոս,

2012 թ. վարկավորման է ներկայացվել **1** վարկային երաշխավորության տրամադրման աջակցությունից օգտվելու հայտ, որը բավարարվել է: Վարկավորման գումարը կազմել է **90,0** միլիոն դրամ:

2012 թ մարզում անց է կացվել սկսնակ գործարարների աջակցության **3** ծրագիր: Ծրագրին մասնակցել է **48** գործարար: Ծրագրի ավարտից հետո ունկնդիրները ներկայացրել են նիրենց հետագա գարծունեության բիզնես ծրագրերը: **24** լավագույն ծրագրերի հեղինակներին պետական երաշխավորությամբ վարկավորում է տրվել մինչև **3,5** միլիոն դրամի սահմաններում:

2012 թ. ընթացքումարդյունաբերական արտադրանք թողարկող ձեռնարկությունների արտադրանքի շուկաներ առաջ մղման աջակցության ծրագրի շրջանակներում աջակցություն են ստացել **3** սուբյեկտ` Ապարան և Աշտարակ քաղաքներից և Ծաղկահովիտից: **3** սուբյեկտների համար էլ պատրաստվել են գովազդային վահանակներ` ծավալային տառերի տեսքով:

Տեղեկատվական աջակցության ծրագրի շրջանակներում 2012 թ. ընթացքում աջակցության ծրագրերի վերաբերյալ տեղեկատվություն է ստացել **150** գործարար՝ նախորդ տարվա **130**-ի փոխարեն: Իրավաօրենսդրական ակտերի և դրանցում տեղի ունեցած փոփոխությունների վերաբերյալ տեղեկատվություն է ստացել **46** սուբյեկտ: Ընդհանուր առմամբ **887** գործարարի տրվել է աջակցություն:

Ուսուցողական աջակցության ծրագրի շրջանակներում Աշտարակի, Թալինի և Ապարանի քաղաքային համայնքներում հաշվետու ժամանակաշրջանում կազմակերպվել է ուսուցողական-տեղեկատվական բնույթի **3** միջոցառում, որի ընթացքում ներկայացվել է «Հարկային հաշվառման պարզեցված ուղեցույց» և «Հարկային օրացույց - 2012» նոր հրատարակությունները և տրվել են պարզաբանումներ հարկային դաշտում տեղի ունեցած վերջին փոփոխությունների վերաբերյալ: Միջոցառմանը մասնակցել է **66** գործարար:

**4.****ՍՈՑԻԱԼԱԿԱՆ ՈԼՈՐՏՆԵՐ**

**4.1. ԿՐԹՈՒԹՅՈՒՆ**

Ելնելով մարզում կրթության ոլորտի ներկա իրավիճակից` կրթության որակի և մատչելիության բարձրացումը շարունակվում է դիտվել որպես այս ոլորտի զարգացման գերակա նպատակ: 2012 թ. ընթացքում հատկապես ուշադրություն է դարձվել միջնակարգ կրթության համակարգում տեղի ունեցող բարեփոխումներին, ինչպես նաև 12-ամյա կրթության, ուսումնական ծրագրերի և գնահատման նոր համակարգի, դպրոցի ավարտական, բուհական ընդունելության նոր քննական համակարգի ներդրմանը: Լուրջ աշխատանքներ են իրականացվել հատուկ կրթական և կրթության առանձնահատուկ պայմանների կարիք ունեցող երեխաներին հանրակրթական համակարգում ինտեգրելու ուղղությամբ: Հատուկ ընդհանուր կրթության բնագավառում պետական ռազմավարությունն ուղղվել է մարզում գործող 2 հատուկ կրթական հաստատություններում երեխաների կրթության և խնամքի որակի բարելավմանը:

2012 թվականի շարունակվել է դպրոցների և նախադպրոցական ուսումնական հաստատությունների վերանորոգման, տեխնիկական վերազինման և գույքի թարմացման միջոցառումները, ուսուցիչների և դաստիարակների մասնագիտական կարողությունների բարձրացման, նախադպրոցական և մասնագիտական կրթության զարգացմանն ուղղված միջոցառումների իրականացումը:

Համաշխարհային բանկի վարկային ծրագրի շրջանակներում շարունակվել են ուսուցիչների վերապատրաստման աշխատանքները:

 «Հանրակրթության մասին» ՀՀ օրենքի պահանջներին համապատասխան ուսուցիչների ատեստավորումն իրականացնելու նպատակով նախապատրաստական աշխատանքներ են իրականացվել առաջնահերթ խնդիրներ ներկայացնող փաստաթղթերի ձևակերպումներն ամբողջականացնելու ուղղությամբ:

Կրթական տեխնոլոգիաների ազգային կենտրոնի (ԿՏԱԿ) ֆինանսական ներդրումների հաշվին 2012 թվականին մարզի հանրակրթական դպրոցները ապահովվել են ինտերնետ կապով:

2012 թվականի ընթացքում նախատեսվել էր 122400,0 հազ. դրամի հիմնանորոգման աշխատանքներ իրականացնել ուսումնական հաստատություններում, սակայն ֆինանսական միջոցների սղության պատճառով 2012 թվականի ընթացքում շինվերանորոգման աշխատանքները կատարվել են մասնակի: «Վորլդ Վիժն ինթերնեշնլ» ՄԲԿ-ի միջոցների հաշվին մարզի 21 համայնքների ուսուցիչների, աշակերտների և ծնողների համար կազմակերպվել է դասընթացներ` առողջ ապրելակերպի և հիվանդությունների կանխարգելման, նույն համայնքների դպրոցների ուսուցիչների համար` «Սեռական դաստիարակություն», «Առողջ ապրելակերպ» և «Վարքագծային փոփոխություններ» թեմաներով:

Դասավանդման համագործակցային և մանկավարժական նոր մեթոդների ուսուցումը ներդնելու և կատարելագործելու նպատակով «Վորլդ Վիժն ինթերնեշնլ» ՄԲԿ-ի միջոցների հաշվին վերը նշված 21 համայնքների նախադպրոցական և հանրակրթական ուսումնական հաստատությունների դաստիարակների և ուսուցիչների համար կազմակերպվել են ուսուցման նոր մեթոդների վերաբերյալ դասընթացներ:

Աշակերտական խորհրդի աշխատանքների ակտիվացման և արդյունավետության բարձրացման նպատակով հիշյալ 24 համայնքների դպրոցների աշակերտական խորհուրդների անդամների հետ «Վորլդ Վիժն ինթերնեյշնլ» ՄԲԿ-ի միջոցների հաշվին կազմակերպվել և անց են կացվել դասընթացներ: Վերոնշյալ 3 ծրագրերի ներդրման ֆինանսական արժեքը 2012 թվականի համար կազմել է 4442.1 հազ. դրամ:

ՀՀ կառավարության ամենամյա ծրագրով և «Վորլդ Վիժն ինթերնեշնլ» ՄԲԿ-ի միջոցների հաշվին նախատեսվել էր մարզի սոցիալապես առավել անապահով, ծնողազուրկ, բազմազավակ ընտանիքների երեխաների ամառային հանգստի կազմակերպում մանկական առողջարարական ճամբարներում և հանգստի այլ գոտիներում: Ծրագրի ներդրման ֆինանսական արժեքը մարզի 21 գյուղական համայնքների համար կազմել է 23750.0 հազ. դրամ:

ՀՀ ԿԳՆ ազգային ինստիտուտի Աշտարակի մասնաճյուղի միջոցով դասընթացների կազմակերպման ծրագրի ներդրման ֆինանսական արժեքը 2012 թվականի համար կազմել է 3780.0 հազ. դրամ:

Նախադպրոցական հաստատությունների շենքային պայմանների բարելավման նպատակով «Վորլդ Վիժն ինթերնեշնլ» ՄԲԿ-ի միջոցների ներդրման հաշվին նախատեսվել էր 2012 թվականին հիմնովին վերանորոգման ենթարկել 1 մանկապարտեզ, մասնակի վերանորոգման` 6-ը: <<Փրկեք երեխաներին ծրագրի միջոցով վերանորոգվել և շահագործման է հանձնվել մարզի 4 հանրակրթական դպրոցներում նախակրթարաններ: Ջեռուցման խնդրի լուծման նպատակով աշխատանքներ են իրականացվել մարզի 9 ՆՈՒՀ-երում: Նախադպրոցական հաստատությունների ուսումնանյութական բազայի թարմացման և խաղահրապարակների կահավորման նպատակով նախատեսվել էր մարզի 4 գյուղական համայնքների ՆՈՒՀ-երին կարուսելների տրամադրում, իսկ առանձին ՆՈՒՀ-երի` նաև գույքի և դիտակտիկ նյութերի հատկացում: Նախադպրոցական այլընտրանքային ծառայությունների մատուցման ուղղությամբ նույնպես կատարվել են լուրջ աշխատանքներ: Վերը նշված ծրագրերի ներդրման ընդհանուր ֆինանսական արժեքը 2012 թվականի համար կազմել է **102178** հազ. դրամ:

**4.2. ՄՇԱԿՈՒՅԹ, ՍՊՈՐՏ ԵՎ ԵՐԻՏԱՍԱՐԴՈՒԹՅԱՆ ՀԱՐՑԵՐ**

2012 թվականին մշակույթի և սպորտի բնագավառում մարզպետարանի գործունեությունը նպատակաուղղվել է մարզում պետական մշակութային քաղաքականության իրականացմանը, մշակույթի դերի բարձրացմանը, պետական, ազգային և այլ տոների, ազգային ծեսերի ու ծիսակարարությունների վերականգնմանն ու տարածմանը, մշակութային ժառանգության պահպանությանը, զանգվածային միջոցառումների կազմակերպմանը, կադրային քաղաքականության և մշակութային կրթության զարգացմանը, երիտասարդության հետ տարվող աշխատանքների աջակցմանն ու ակտիվացմանը:

 Հաշվետու ժամանակահատվածում մարզի գյուղական և քաղաքային համայնքներում կազմակերպվել են ազգային, պետական տոներին նվիրված միջոցառումներ, հոբելյաններ, տարելիցներ, փառատոններ, ցուցահանդեսներ, տոնախմբություններ, համերգային և թատերական ծրագրեր, սպորտային մրցումներ, հուշամրցաշարեր, առաջնություններ:

Մարզական և մշակութային միջոցառումների իրականացման նպատակով 2012 թ. նախատեսված 3278.2 հազար. դրամ գումարն ամբողջությամբ իրացվել է:

Անհրաժեշտ աշխատանքներ են իրականացվել մարզի մշակույթի և սպորտի, կրթական հաստատությունների աշխատանքների կազմակերպման, մշակութային և մարզական կառույցների վերանորոգման և համապատասխան գույքով ապահովման ուղղությամբ: ՏԱՊ-ով նախատեսված 592,9 մլն. դրամի իրականացվել են 935,7 մլն դրամի աշխատանքներ:

# 4.3. ԱՌՈՂՋԱՊԱՀՈՒԹՅՈՒՆ

Առողջապահական ծառայությունների մատչելիության ու որակի բարձրացումը մարզում սահմանվել է որպես ՄԶԾ-ի ոլորտային գերակա նպատակ: ՄԶԾ-ում արտացոլված առող­ջա­պա­հութ­յան ոլորտի գերակայությունները ներառում են` հեռավոր գյուղական համայնքներում առող­ջութ­յան պահպանման առաջնային ծառայությունների բարելավում և մատչելիության բարձ­րա­ցում, նեղ մասնագիտացում ունեցող բժշկական անձնակազմի և ղեկավար բուժանձնակազմի վերա­պատրաստում, տարափոխիկ հիվանդությունների և ՄԻԱՎ/ՁԻԱՀ-ի կանխարգելման, վաղ ախտո­րոշման և լիարժեք բուժման ազգային ռազմավարության մասին հանրային իրազեկության բարձ­րացում, բուժհաստատությունների շենքային պայմանների և նյութատեխնիկական բազայի բարելավում:

Մարզի զարգացման 2011-2014 թթ ծրագրով ոլորտի համար, բացի պետական ներդրումներից և առողջապահական հիմնարկների պահպանման ծախսերից նախատեսված է եղել ներդնել **1525.2** միլիոն դրամ: 2012թ. ՏԱՊ-ով ներդրումները կազմելու էին **288,3** միլիոն դրամ: Կատարվել են **285,0** միլիոն դրամի ներդրումներ: Պլանավորվածի համեմատությամբ 33,0 միլիոն դրամով պակաս են եղել ներդրումները Ն. Բազմաբերդի ամբուլատորիայի վերանորոգման վրա: Այն բացատրվում է ծրագրային ելակետային տվյալների ճշտմամբ:

 Պետության կողմից երաշխավորված անվճար բժշկական օգնության և սպասարկման շրջանակներում առողջապահական համակարգի ֆինանսավորման հաստատված ծավալը 2012 թ-ին կազմել է **1,297** մլն դրամ, այդ թվում հիվանդանոցային բուժօգնության գծով` **458.0** մլն դրամ, արտահիվանդանոցային բուժ. օգնության գծով` **839.0** մլն դրամ: Այն 2011 թ, համեմատ աճել է **1.01%,** 2011 թ.-ի գլոբալ բյուջեն կազմել է **1,273** մլն դրամ։

Շարունակվում են շրջիկ բժշկական խմբերի կողմից գյուղական (այդ թվում` հեռավոր) համայնքներ կանոնավոր այցելությունները, որի արդյունքում մարզի մի շարք համայնքներն օգտվել են այդ առաջնային առողջապահական ծառայություններից:

Իրագործելով ՀՀ կառավարության քաղաքականությունը և ծրագրով նախատեսված միջո­ցա­ռումները ՀՀ Արագածոտնի մարզպետարանը ուշադրություն է դարձրել` մարզի առողջության առաջ­նային պահպանման օղակի որակի և մատչելիության բարձրացմանը` մարզի բնակչությանը հնարավորինս առավել չափով ընդգրելով ընտանեկան բժշկության ինստիտուտի գոռծա­ռույ­թ­ների մեջ, գյուղական և քաղաքային բնակչության համաչափ ընդգրկվածությանը նեղ մաս­նա­գիտական արտահիվանդանոցային բուժօգնության մեջ, անվճար և արտոնյալ պայմաններում դեղորայքով ապահովման գործընթացի որակի և մատչելիության բարձրացմանը, լաբո­րատոր-գործիքային ախտորոշիչ հետազոտությունների որակի և հասանելիության համաչափությանը մարզի ամբողջ բնակչության համար:

Հիվանդանոցային բուժօգնության ծառայությունների որակի և մատչելիության բարձրաց­ման համար 2012 թ. ձեռնարկվել են միջոցառումներ, որոնք ուղղված էին պերինատալ մահա­ցութ­յան ցուցանիշի նվազեցմանը, մայրական մահերի բացառմանը, երկրորդ մակարդակի հիվան­դա­նո­ցային ծառայությունների որակի ցուցանիշների բարելավմանը, որի արդյունքում նվազել են հիվան­դանոցային մահաբերությունը, հիվանդի բուժման միջին տևողությունը, նկատվել է վիրա­հա­տական ակտիվության բարձրացում, որի հետ միաժամանակ արձանագրվել է հետ­վի­րա­հա­տա­կան բարդությունների նվազեցում: Մարզի տարածքում նորագույն բժշկական տեխ­նո­լո­գիա­ների ներդրման ոլորտում առաջնահերթ միջոցառումներին է պատկանում <<Ապարանի ԲԿ-ի>> կենտրոնի շահագործումը:

ՄԶԾ-ի կարևորագույն ռազմավարական նպատակներից են նաև բժշկական հաստա­տութ­յունների ռեսուրսների բարելավմանն ուղղված միջոցառումները, այն է <<Աշտարակի ԲԿ>> և <<Ծաղկահովիտի ԲԿ>> շենքային պայմանների բարելավումը:

**Մարզում նոր բժշկական տեխնոլոգիաների ներդրման գծով.**

1. Ապարանի ԲԿ-ում հիմնանորոգման աշխատանքներից հետո ներդրվել են նորագույն բժշկա­կան սարքավորումներ։

**Բժշկական հաստատությունների ռեսուրսների բարելավման գծով.**

1. Ավարտվել է 2010 թ.-ին սկսված Կոշի դիագնոստիկ կենտրոնի շինարարությունը՝ **1523.3** մլն. դրամ արժեքով։

Շարունակվել է մարզի բուժհաստատությունների կադրային ռեսուրսների բարելավումը: 2012 թ. պետական պատվերի շրջանակներում վերապատրաստվել են մարզի բժշկական կազմա­կեր­պությունների **16** բժիշկ, կար­դիոլոգիա և գինեկոլոգիա թեմաներով Հայ Օգնության ֆոնդի ծրագրի շրջանակներում` **43** բժիշկ:

ՀՀ Առողջապահության նախարարության և ՀՀ Արագածոտնի մարզպետարանի համա­գոր­ծակցության արդյունքում ժամանակավոր մարզ են գործուղվել վիրաբուժ, անեսթեզիոլոգ: Պարբերաբար թարմացվում է բժիշկ-մասնագետների թափուր հաստիքների բազան:

**4.4. ՍՈՑԻԱԼԱԿԱՆ ՊԱՇՏՊԱՆՈՒԹՅՈՒՆ ԵՎ ԵՐԵԽԱՆԵՐԻ ԻՐԱՎՈՒՆՔՆԵՐԻ ՊԱՇՏՊԱՆՈՒԹՅՈՒՆ**

2012 թ. մարզի զարգացման գերակա նպատակներից է սոցիալական ծառայությունների մատչելիության և որակի բարձրացումը: Այն կարող է իրագործվել առաջին հերթին ինտեգրված սոցիալական ծառայությունների տրամադրման միասնական համակարգի անցման,սոցիալական ծրագրերի վերաբերյալ բնակչության իրազեկման բարձրացման, սոցիալապես խոցելի խմբերին ուղղված սոցիալական աջակցության միջոցառումների ընդլայնման, այդ կապակցության սոցիալական ծառայություններ մատուցող պետական և ոչ պետական կառույցների համագործակցության, սոցիալական ծառայություններ մատուցող կադրերի շարունակական վերապատրաստման, սոցիալական ծառայության գործակալությունների նյութատեխնիկական բազայի բարելավման միջոցով:

Զբաղվածության ինչպես ակտիվ, այնպես էլ պասիվ քաղաքականության նպատակը գործազուրկների սոցիալական ապահովությունն է: Եթե պասիվ քաղաքականությունն ենթադրում է գործազրկության նպաստների հատկացում, ապա ակտիվ քաղաքականության միջոցով փորձ է կատարվում հավասարակշռել աշխատանքի առաջարկը և պահանջարկը: Շուկայական տնտեսության պայմաններում աշխատաշուկայի քաղաքականությունը սոցիալական քաղաքականության կարևոր մաս է կազմում: Մարզում կապիտալի պակասի և ներդրումների ցածր մակարդակի արդյունք հանդիսացող գործազրկության պայմաններում տարբեր ոլորտների միասնական քաղաքականության իրականացմամբ է պայմանավորված զբաղվածության հիմնախնդիրների լուծման արդյունավետության բարձրացումը և գործազրկության նվազեցումը:

Հաշմանդամներին մատուցվող ծառայությունների բնագավառում ծառայությունների տրամադրումը ուղղված է հաշմանդամների վերականգնման և պրոթեզաօրթոպեդիկ օգնության ու ծառայությունների մատուցման կազմակերպման բարելավմանը, որը կնպաստի հասարակության մեջ նրանց ինտեգրմանը: Վերականգնման արդյունքում նրանք հնարավորություն ունեն աշխատելու` մասամբ հոգալու իրենց, ինչպես նաև՝ իրենց ընտանիքի սոցիալական խնդիրները, որն այսօր մեր երկրի սոցիալական քաղաքականության և աղքատության հաղթահարման ծրագրի, ինչպես նաև <<Հայաստանի Հանրապետությունում հաշմանդամների սոցիալական պաշտպանության մասին>> ՀՀ օրենքի և <<Հաշմանդամների սոցիալական պաշտպանության 2006-2015 թթ. ռազմավարության>> պահանջներից է:

Բնակչության իրավունքների պաշտպանության բնագավառում կարևորվում է սոցիալապես խոցելի խմբերին ուղղված սոցիալական աջակցության ծառայությունների ընդլայնումը:

Նշված միջոցառումների իրականացման համար ակնկալվում է պետության և դոնոր կազմակերպությունների աջակցությունը:

2012թ դրությամբ ՀՀ Արագածոտնի մարզում բացահայտվել են կյանքի դժվարին իրավիճակում գտնվող 6816 երեխաներ: Նրանցից 35-ը առանց ծնողական խնամքի մնացած երեխաներ են, որից՝ 0-18 տարեկան՝ 18, առանց ծնողական խնամքի մնացած երեխաների թվին պատկանող մինչև 23 տարեկան անձինք՝ 17, 988-ը` միակողմանի ծնողազուրկներ են, 397-ը` հաշմանդամություն ունեցողներ, 57-ը` առանձնահատուկ կրթության կարիք ունեցողներ,որոնք այս տարի են վկայագրվել և սովորում են հատուկ դպրոցներում: Այս տարի գնահատվել են 225 երեխաների սոցիալհոգեբանական կարիքները, 115-ի համար մշակվել են անհատական վերականգնողական ծրագրեր, 135-ի մասին տվյալները մուտքագրվել են <<Նորք>> տեղեկատվական կենտրոնացված համակարգ: Բացահայտվել է կրթությանից դուրս մնացած և առանձնահատուկ կրթության կարիք ունեցող 35 երեխա,որից 18-ը ընդգրկվել են կրթության մեջ: 2 երեխա հաշվառվել է որպես որդեգրման ենթակա երեխա, ՀՀ 2 քաղաքացի` որպես որդեգրողի թեկնածու, դատարանի վճռով որդեգրվել է մեկ երեխա: Մարզի 25 համայնքներում 28 երեխայի նկատմամբ սահմանվել են խնամակալություն և հոգաբարձություն:

 Տրվել է եզրակացություն 2 երեխայի մանկատներում տեղավորվելու համար,որից մեկը մասնագիտական մանկատանը,17 երեխայի՝ խնամքի և աջակցության կենտրոններում տեղավորվելու համար:

Ընդհանուր իրավասության դատարանին է տրամադրվել 15 եզրակացություն ամուսնալուծվող ընտանիքների ամուսնալուծության պատճառով երեխաների խնամքն և դաստիարակությունը ծնողներից մեկին հանձնելու վերաբերյալ: Նախորդ տարվա համեմատությամբ աճել է մարզպետարանի աշխատակազմի ընտանիքի, կանանց և երեխաների իրավունքների պաշտպանության բաժնի մասնակցությունը երեխայի խնամքի և դաստիարակության վերաբերյալ հարցեր քննարկող դատական և խնամակալության և հոգաբարձության հանձնաժողովների նիստերին:

Զգալիորեն նվազել է ծննդյան վկայական չունեցող երեխաների թիվը: Հաշվետու ժամանակամիջոցում ժամկետի ուշացումով ծննդյան վկայականներ են ստացել 5 երեխաներ:

Տարբեր միջազգային, տեղական ՀԿ-ների հետ համագործակցության արդյունքում նյութական աջակցություն են ստացել 1020 երեխաներ և նրանց ընտանիքները: Մարզում այս տարի երեխաների աջակցության և կանխարգելման ծրագրեր են իրականացրել <<Վորլդ Վիժն Հայաստան>> և <<Save the Children>> միջազգային բարեգործական հասարակական կազմակերպությունները:

**5.** **ԳՅՈՒՂԱՏՆՏԵՍՈՒԹՅՈՒՆ**

ՀՀ Արագածոտնի մարզում 2012 թ. ՄԶԾ կարևորագույն նպատակներից էր գյուղատնտեսության գործունեության համար անհրաժեշտ ենթակառուցվածքների ձևավորման և կատարելագործման միջոցով ավելացնել բուսաբուծական և անասնապահական մթերքների ծավալները, բարձրացնել արտադրության արդյունավետությունը, լուծել իրացման խնդիրները, որի արդյունքում կավելանա գյուղացիական տնտեսությունների եկամուտները և կկրճատվի աղքատությունը գյուղական բնակավայրերում:

2012 թ. միջոցառումները հիմնականում ուղղվել են ֆերմերային և գյուղացիական տնտեսությունների կերարտադրության, արհեստական սերմնավորման, կաթնարտադրության խթանման, հացահատիկային կուլտուրաների սերմարտադրության, սորտաթարմացման բնագավառներին անասնապահության և դաշտավարության զարգացման ծրագրերում աջակցելու գործընթացներին:

1. 2012 թ. ընթացքում <<Վոլդ Վիժըն >> կազմակերպության ֆինանսական օժանդակությամբ սերմնավորվել է 300 գլուխ խ.ե.ա 660 հազ դրամ ընդհանուր արժեքով:
2. 2012 թ. մարզում համաճարակների դեմ պատվաստվել են 1109486 գլուխ խոշոր և մանր եղջերավոր անասուններ, խոզեր, թռչուններ և մեղվաընտանիքներ:
3. Պետական բյուջեի շրջանակներում կատարվել են հետևյալ պատվաստումները:

|  |  |  |
| --- | --- | --- |
| ԽԵԱ | Բրուցելյոզ սերոլոգիական, առջնային, կրկնակի | 76063 |
| Տուբերկուլինիզացիա, առաջնային | 55895 |
| Սիբիրախտ | 124924 |
| Պաստերլյոզ | 4731 |
| Դաբաղ եռավալենտ | 224628 |
| Էմկար | 133439 |
| ՄԵԱ | Բրուցելյոզ սերելոգիական | 62247 |
| Սիբիրախտ | 79923 |
| Դաբաղ | 39416 |
| Բրադզոդ | 25240 |
| Խոզեր | Ժանտախտ | 54868 |
| Թռչուն | H պատվաստում | 216472 |
| Մեղուներ | Վարոատոզ | 11640 |
|  | Ընդամենը | ***1109486*** |

Մարզում կարևորում է նաև հացահատիկի սերմարտադրության, սերմաթարմացման և սորտափորձարկմանն ուղղված միջոցառումները, որոնց ուղղությամբ աշխատանքներ տարվում են: 2012 թ. նախատեսվում էր նաև գյուղատնտեսական ենթակառուցվածքների բարելավում, որը իրականացման ծրագիրն ամբողջովին կատարված է: Մնացած աշխատանքները կշարունակվեն հաջորդ տարիներին:

Գյուղատնտեսության բնագավառում նախատեսվող կարևոր միջոցառումների ընդհանուր գումարը 2012 թ. կազմում էր մոտ **3745,6** միլիոն դրամ: Նախատեսված բոլոր 16 ծրագրերն ավարտված են: Ներդրված ընդհանուր գումարը կազմել է **9159,4** միլիոն դրամ: Տարվա առանձնահտկությունն այն է, որ ավելացել են ներդրումները համայնքների կողմից: Դրանք հիմնականում իրականացվել են որպես համաֆինանսավորում: Շատ աշխատանքեր, առաջին հերթին` ոռոգման համակարգի վերանորոգումներ, իրականացվել են համայնքների միջոցով:

Գյուղական բարեփոխումների աջակցության և վերլուծության ծրագրի կողմից ավարտվել են նախապտարստական աշխատանքները և տարվա երկրորդ կիսամյակում կիրականացվեն կազմակերպությամ կողմից նախատեսված աշխատանքները:

Մարզում զգալիորեն բարելավվել են խորհրդատվական աշխատանքները: Տարբեր դոնորների հետ ֆինանսական աջակցությամբ ուսուցումներ և խորհրդատվական աշխատանքներ են կազմակերպվել մարզպետարանի, ԳԱՄԿ-ի, ՓՄՁ-ԶԱԿ-ի և հասարակական կազմակերպությունների կողմից:

Այդ աշխատանքները կշարունակվեն հաջորդ տարիների ընթացքում:

6. ԲՆԱՊԱՀՊԱՆՈՒԹՅՈՒՆ

Մարզում կա բնական պաշարների շահագործման նկատմամբ վերահսկողության ուժեղացման, անտառազանգվածների պահպանման ու աստիճանական վերականգման խնդիր:

Պարբերաբար կատարվում են ուսումնասիրություններ ընդերք շահագործող տնտեսվարող սուբյեկտների կողմից օրինականությունների պահպանման դրվածքը գնահատելու, խախտումները բացահայտելու և կանխելու համար; Մարզում առկա 93 ընդերքշահագործող կազմակերպություններից 31.12.2012 թ. դրությամբ գործում է 50-ը:

Անտառազանգվածը կազմում է 11110 հա, որից մաքուր անտառ 5215 հա: Անցած տարիների ընթացքում անտառատնկման մասսայական աշխատանքներ չեն կատարվել և չեն վերացվել նախկին տարիների ծառահատումների միջոցով հասցված վնասները: Ծառատնկումները հիմնականում կատարվում են հասարակական նախաձեռնությամբ և միջազգային կազմակերպությունների նվիրատվությամբ, որը չի կարող հիմնովին լուծել հիմնախնդիրը:

2012 թ. ընթացքում որոշակի աշխատանքներ են տարվել մարզում գործող աղբավայրերի բարեկարգման և նորերի ստեղծման ուղղությամբ: Մարզի 3 քաղաքային համայնքներում մշակվել է աղբավայրերի պլան, կառուցվել և ցանկապատվել են գործող 42 աղբավայրերը: Գործում են միջհամայնքային աղբահեռացման 6 կազմակերպություններ, որոնք գործունեություն են ծավալում համաձայն կնքված պայմանագրերի:

**7.****ՔԱՂԱՔԱՇԻՆՈՒԹՅՈՒՆ ԵՎ ԵՆԹԱԿԱՌՈՒՅՑՆԵՐ**

2012 թվականին քաղաքաշինության բնագավառի հիմնախնդիրները կապված են մարզի ուսումնական հաստատությունների կառուցման և հիմնանորոգման, մարզի համայնքների կողմից իրականացվող քաղաքաշինական գործունեության վերահսկողության հետ:

 2012 թ. ՀՀ պետական բյուջեից ՀՀ Արագածոտնի մարզին ՀՀ քաղաքաշինության նախարարության պատվերով իրականացվող թվով 9 օբյեկտների հիմնանորոգման և կառուցման համար հատկացվել է **702,975.5** մլն. ՀՀ դրամ, ՀՀ մշակույթի նախարարության պատվերով իրականացվող մարզի չորս եկեղեցիների վերանորոգման և Արագածոտնի մարզային գրադարանի գույքի ձեռքբերման համար հատկացվել է **54,476.4** մլն ՀՀ դրամ, ՀՀ Արագածոտնի մարզպետարանի պատվերով իրականացվող Աշտարակի թիվ 3 դպրոցի և Փարպիի դպրոցի հիմնանորոգման համար հատկացվել է **56.17** ՀՀ դրամ:

 Հայաստանի Հանրապետության կառավարության պահուստային ֆոնդից ՀՀ Արագածոտնի մարզպետարանին մարզում առաջնահերթ լուծում պահանջող հիմնախնդիրների լուծման ուղղությամբ 3-րդ հրատապ ծրագրով՝ ՀՀ կառավարության 2012 թվականի մայիսի 24-ի N 711-Ն որոշման համաձայն հատկացվել է **667.950.0** մլն. դրամ, որից՝ շենքերի և շինությունների շինարարություն՝ **49.0** մլն. ՀՀ դրամ, շենքերի և շինությունների կապիտալ վերանորոգում՝ **544.6** մլն. դրամ, կապիտալ սուբվենցիա համայնքներին՝ **44.350** մլն. ՀՀ դրամ և նախագծա-հետազոտական ծախսեր՝ **30.0** մլն. ՀՀ դրամ: 4-րդ հրատապ ծրագրով՝ ՀՀ կառավարության 2012 թվականի հոկտեմբերի 4-ի N 1392-Ն որոշման համաձայն հատկացվել է **181.0** մլն. դրամ, որից՝ շենքերի և շինությունների շինարարություն՝ **14.0** մլն. ՀՀ դրամ, շենքերի և շինությունների կապիտալ վերանորոգում՝ **128.0** մլն. դրամ, կապիտալ սուբվենցիա համայնքներին՝ **9.0** մլն. ՀՀ դրամ և նախագծա-հետազոտական ծախսեր՝ **30.0** մլն. ՀՀ դրամ:

  ***ՈՒսումնական հաստատությունների կառուցում և հիմնանորոգում:***

Ելնելով մարզում կրթության ոլորտի ներկա իրավիճակից` կրթության որակի և մատչելիության բարձրացումը դիտվում է որպես այս ոլորտի զարգացման գերակա նպատակ: 2012 թ-ի պետական բյուջեով մարզի 4 կրթական հաստատության կառուցման / Լեռնապարի դպրոց, Վարդենիսի դպոց, Աշտարակի երաժշտական դպրոց, Աշտարակի մարզադպրոց/ և 12 դպրոցների և ուսումնական հաստատությունների հիմնանորոգման համար նախատեսվել է **958.0** մլն. դրամ:

**7.2 ԵՆԹԱԿԱՌՈՒՅՑՆԵՐ**

**7.2.1 Ճանապարհաշինություն**

Ճանապարհաշինության ոլորտում իրականացվող քաղաքականությունը ուղղված է առկա ճանապարհային ցանցի հիմնանորոգմանը, վերականգմանը ու պահպանմանը:

2012 թ. ՄԶԾ աշխատանքային պլանով նախատեսվել են

ա/ միջպետական և հանրապետական նշանակության ճանապարհների նորոգում

բ/ միջպետական և հանրապետական նշանակության ճանապարհների ձմեռային, ընթացիկ պահպանության և շահագործման աշխատանքներ

գ/ մարզային նշանակության ճանապարհների ձմեռային, ընթացիկ պահպանության և շահագործման աշխատանքներ

Վերոհիշյալ աշխատանքներն իրականացնելու համար հիմնանորոգման ժամանակ կատարվելու է ինչպես փոսային նորոգում, այնպես էլ միաշերտ ասֆալտբետոնյա ծածկի կառուցման աշխատանքներ, իսկ վերանորոգման, և սպարկման ժամանակ՝ նաև կոպճապատման և հողային հարթեցման աշխատանքներ:

**7.3 Ջրամատակարարում և ջրահեռացում**

Այս ոլորտի քաղաքականությունը հիմնականում ուղղված է բնակչությանը հասանելի, մատչելի և որակյալ խմելու ջուր մատակարարելու խնդրին, որն ուղղակիորեն կնպաստի մարզի բնակչության աղքատության նվազեցմանը:

Ոլորտում անհրաժեշտ են զգալի ներդրումներ, ներառյալ ջրամատակարարման առկա համակարգերի պահպանման և վերականգնման, ոլորտում գործող ընկերությունների կառավարման արդյունավետության բարձրացման, ինչպես նաև ջրամատակարարման համակարգերի արդիականացման համար անհրաժեշտ ֆինանսավորումը:

Ջրամատակարարող ընկերությունների կառավարման համակարգի բարելավումը նույնպես կնպաստի մատուցվող ծառայությունների որակի բարձրացմանը: Այդ ընկերությունների ֆինանսական կենսունակությունը պայմանավորված է շահագործման ծախսերի արդյունավետությամբ և վճարների հավաքագրման մակարդակի բարելավմամբ: Բացի այդ անհրաժեշտ է նաև նվազեցնել ջրի կորստի մակարդակը, որը հիմնականում ջրամատակարարման ցանցերի անմխիթար վիճակի հետևանքն է: Ջրի հաշվառման անկատար համակարգի բարելավումը նույնպես հանդիսանում է ոլորտի քաղաքականության կարևոր ուղղություններից մեկը:

Մարզի 31 համայնքների /այդ թվում երեք քաղաքների ջրամատակարարումը իրականացնում է ՙՀայջրմուղկոյուղի՚ ՓԲԸ /28/, և ՙԵրևան ջուրը՚ /3/, իսկ մնացած համայնքներինը իրականացվում է համայնքների կողմից: Մյուս բնակավայրերի, հատկապես գյուղական բնակավայրերի ջրամատակարարման և ջրահեռացման ցանցերը հանդիսանում են համայնքային սեփականություն և գտնվում են խիստ անբարվոք ու մաշված վիճակում, ինչը լուրջ խնդիրներ է առաջացնում բնակչությանը ստանդարտներին համապատասխան որակյալ ջրամատակարարման հարցում: Գլխամասային կառույցները չունեն սանիտարական պահպանման գոտիներ, բնակչությանը տրվող ջուրը հիմնականում չի վարակազերծվում:

Նշված խնդիրների լուծման նպատակով նախատեսված էր 2012 թ-ին իրականացվելու 74.0 մլն. դրամի ջրամատակարարման և ջրահեռացման բարելավմանն ուղղված շինարարական աշխատանքներ: 2012 թ. դեկտեմբերի 31-ի դրությամբ մարզում իրականացվել են ավելի քան 244.0 մլն. դրամի աշխատանքներ:

**7.4. Գազամատակարարում**

Գազիֆիկացումը մարզի զարգացման կարևոր նախապայմաններից մեկն է: Երկարատև ձմեռները և այլընտրանքային էներգիայի աղբյուրների բացակայությունը ընդգծում են բնական գազի մատակարարման հրատապությունը համայնքների համար: Միաժամանակ գազի առկայությունը յուրաքանչյուր տնային տնտեսությունում հնարավորություն կտա տնտեսել տարեկան շուրջ 10-12 խ.մ. վառելափայտ, որն իր հերթին նշանակում է շրջակա միջավայրի էկոհամակարգի բարելավում:

Համայնքներում գերակայություն է համարվում գազամատակարարման ցանցի կառուցումը: <<Հայռուսգազարդ>> ՓԲԸ-ի կողմից նախատեսվել է իրականացնել գազատար ցանցերի ընթացիկ վերանորոգման, գազամատակարարման ռեժիմի կարգավորման աշխատանքներ:

2011 թվականին նախատեսվում է <<Գյուղական տարածքների տնտեսական զարգացման ծրագրի վերլուծության և կառավարման գրասենյակ>>-ի (IFAD) միջոցներով գազիֆիկացնել Ալագյազ,Քուչակ,Կոշ.Ուջան,Սասունիկ,Ապարան,Արագած,Արայի,Հարթավան,Շենավան,Վարդենիս,Վարդենուտ,Ափնա և Ծաղկաշեն համայնքները 1.590.447.0 մլն. դրամ:

**8. ՏԱՐԱԾՔԱՅԻՆ ԿԱՌԱՎԱՐՈՒՄ, ՏԵՂԱԿԱՆ ԻՆՔՆԱԿԱՌԱՎԱՐՈՒՄ ԵՎ**

**ՔԱՂԱՔԱՑԻԱԿԱՆ ՀԱՍԱՐԱԿՈՒԹՅՈՒՆ**

* 1. **Տարածքային կառավարում**

Արագածոտնի մարզում 2012 թվականին շարունակվել են տարածքային կառավարման և տեղական ինքնակառավարման համակարգերի կատարելագործման, ինչպես նաև քաղաքացիական հասարակության հիմքերի ամրապնդմանն ուղղված միջոցառումները:

Տարածքային կառավարման բնագավառում 2012 թվականին Արագածոտնում իրագործվել է հետևյալը.

1. Մարզպետին օրենսդրությամբ վերապահված լիազորությունների շրջանակներում ֆինանսների, քաղաքաշինության, բնակարանային և կոմունալ տնտեսության, տրանսպորտի և ճանապարհաշինության, գյուղատնտեսության և հողօգտագործման, կրթության, առողջապահության, սոցիալական ապահովության, մշակույթի և սպորտի, բնության և շրջակա միջավայրի պահպանության բնագավառներում ՀՀ կառավարության տարածքային քաղաքականության իրականացում, ոստիկանության և ազգային անվտանգության, պաշտպանության, կապի, էներգետիկայի, հարկային, արտակարգ իրավիճակների և քաղաքացիական պաշտպանության ու այլ ոլորտներում հանրապետական գործադիր մարմինների տարածքային ծառայությունների գործունեության համակարգում:
2. Արագածոտնի մարզպետարանի, հանրապետական գործադիր մարմինների տարածքային ստորաբաժանումների, ՏԻՄ-երի, ինչպես նաև ոչ պետական հատվածի փոխհարաբերությունների շարունակական կատարելագործմանն ուղղված միջոցառումների իրականացում:
3. Մարզպետարանի կողմից ՏԻՄ-երին տրամադրվող մեթոդաբանական օգնության, դրա տրամադրման մեխանիզմների հստակեցում և դրանց արդյունավետության բարձրացում:
4. Մարզային զարգացման գործընթացներում Արագածոտնի մարզի խորհրդի դերը բարձրացնելուն ուղղված միջոցառումներ:
5. Մարզպետարանի աշխատակազմի կարողությունների որոշակի հզորացում:

2012 թվականին աճել է մարզպետարանի՝ համակարգիչներով և ժամանակակից կապի միջոցներով հագեցվածության մակարդակը: Արագածոտնի մարզպետարանը համալրվել է 58 նոր համակարգիչներով, 12 տպիչ/սկաներով:

Մարզպետարանի աշխատակազմի ստորաբաժանումների ներքին կառուցվածքի և մասնագետների միջև գործառույթների բաշխման սկզբունքների նույնականությունն ու միասնականությունն ապահովելու նպատակով համապատասխան փոփոխություններ են կատարվել աշխատակազմի առանձին ստորաբաժանումների քաղաքացիական ծառայողների պաշտոնների անձնագրերում: Ընթացել է մարզպետարանի քաղաքացիական ծառայության թափուր պաշտոնների համալրման գործընթացը: Հաշվետու ժամանակաշրջանում իրականացվել է թվով 44 քաղաքացիական ծառայողների վերապատրաստում:

1. Մարզպետարանի ֆունկցիոնալ գործունեության ապահովման տեսանկյունից կարևոր, ներքին փաստաթղթաշրջանառության արդյունավետ կազմակերպում և այդ գործընթացում համակարգչային տեխնոլոգիաների պարտադիր կիրառում:

Բարձր տեխնոլոգիաների արդի արագընթաց զարգացումների ֆոնի վրա առաջացել է նաև մարզի համայնքների ղեկավարների աշխատակազմերում նույնպես այս համակարգը ներդնելու անհրաժեշտությունը: Եթե համակարգը ներդրվի տեղական ինքնակառավարման մարմիններում, ինչպես նաև հանրապետական գործադիր մարմինների բոլոր տարածքային ստորաբաժանումներում, ապա զգալիորեն կբարձրանա այս մարմինների հետ աշխատելու արդյունավետությունը, համայնքների ղեկավարների աշխատակազմերում կփոխվի կադրերի որակական մակարդակը:

1. Տարվա ընթացքում շրջանառության մեջ է եղել ՀՀ մարզերում տարածքային կառավարման մարմինների գործունեության կարգը սահմանելու մասին ՀՀ Նախագահի նոր հրամագրի նախագիծը, որը քննարկվել է մարզպետարանում: ՀՀ Նախագահի նոր հրամանագրի ընդունման դեպքում տարածքային կառավարման համակարգը զգալիորեն կկատարելագործվի:
	1. **Տեղական ինքնակառավարում**

**8.2.1 Քաղաքականության վերլուծություն**

2012 թ. մարզի համայնքներում շարունակվել է համայնքների կարողությունների շարունակական բարձրացման գործընթացը:

Շարունակվել է համայնքների բյուջեների սեփական եկամուտների հավաքագրման լիարժեք ապահովմանը նպաստող քայլերի իրականացումը: Համայնքների խոշորացման և միջհամայնքային միավորումների ստեղծման ներկա ֆոնի վրա, մարզի համայնքների խոշորացման խնդիրը քննարկվել է մարզպետարանում և ՀՀ տարածքային կառավարման նախարարություն են ներկայացվել խոշորացման հնարավոր տարբերակները: Խնդիրը դեռևս քննարկման փուլում է:

2012 թվականին Արագածոտնի մարզպետարանն աշխատանքներ են տարել համայնքային ծառայության ոլորտի խնդիրների շարունակական լուծման ուղղությամբ: Հաշվետու ժամանակաշրջանում մարզի 31 համայնքներում, կայացել են համայնքնային ծառայության մրցույթներ, որոնց ընդհանուր առմամբ դիմել են 40 քաղաքացիներ` մրցութային հիմունքներով համալրվել է համայնքային ծառայության 37 թափուր պաշտոն: 2012 թվականին ՀՀ Արագածոտնի մարզի 159 համայնքային ծառայողներ վերապատրաստվել են: 2012 թվականին ՀՀ Արագածոտնի մարզի համայնքերի ղեկավարների աշխատակազմերում աշխատող, նախկինում վերապատրաստում անցած թվով 113 համայնքային ծառայողներ ատեստավորվել են:

2012 թվականին ՀՀ Արագածոտնի մարզում առանձնակի ուշադրության է արժանացել ՀՀ տարածքային կառավարման նախարար, փոխվարչապետի 2009 թվականի հունվարի 26-ի N05-Ն հրամանով հաստատված համայնքային ծառայողների գրանցամատյանի վարման կարգի համաձայն, Արագածոտնի մարզի քաղաքային և գյուղական համայնքների ղեկավարների կողմից համայնքների ղեկավարների աշխատակազմերի համայնքային ծառայողների, այդ թվում՝ ժամկետային աշխատանքային պայմանագրով համայնքային ծառայության պաշտոն զբաղեցնող, ինչպես նաև պաշտոնից ազատված անձանց վերաբերյալ գրանցամատյանները (Ձև1, Ձև2) սահմանված ժամկետներում և պատշաճ լրացված վիճակում ՀՀ տարածքային կառավարման նախարարությանը տրամադրելու խնդիրը: Համայնքների ղեկավարների աշխատակազմերին այս հարցում ցույց է տրվել մեթոդական ու խորհրդատվական օգնություն և առաջարկվել է սահմանված կարգով լրացնել գրանցամատյանները, պարբերաբար թարմացնել դրանցում առկա տվյալները և փոփոխությունների դեպքում ներկայացնել ՀՀ տարածքային կառավարման նախարարություն:

2012 թվականին, ըստ համայնքներից ստացված տվյալների, շուրջ 70 համայնք ունի ժամանակակից պահանջներին բավարարող համակարգիչներ, իրենց գործունեության կազմակերպման համար անհրաժեշտ համակարգչային ծրագրեր, 25 համայնք օգտվում է ինտերնետ կապից: Արդյունքում այս համայնքները հնարավորություն են ստացել պատշաճ կերպով վարել իրենց գործավարությունը, ապահովել տեղեկատվության արդյունավետ փոխանակումը մարզպետարանի և այլ մարմինների հետ: Մարզի բոլոր համայնքներն ունեն էլեկտրոնային հասցեներ, սակայն համայնքների մի մասի մոտ համակարգիչների և ինտերնետային կապի բացակայության պատճառով, տեղեկատվության փոխանակումը, բնականաբար, դեռևս արդյունավետ չի իրականացվում:

Հաշվետու ժամանակաշրջանում մարզի 103 համայնքներում տեղի է ունեցել տեղական ինքնակառավարման մարմինների 101 հերթական և 2 արտահերթ ընտրություն: Մարզպետարանի կողմից նշված մարմինների ընտրությունները պատշաճ մակարդակով անցկացնելու համար համայնքներին ցույց է տրվել մեթոդական և խորհրդատվական օգնություն:

2012 թվականին մարզպետարանի ուշադրության կենտրոնում է եղել համայնքային զարգացման ծրագրերի իրականացումը: Առավելապես ուշադրություն է դարձվել համայնքային ենթակառուցվածքների (ճանապարհներ, ջրամատակարարման, ջեռուցման, գազամատակարարման համակարգեր, կապի միջոցներ, սոցիալական և կրթական ենթակառուցվածքներ) վերականգնմանն ուղղված ծրագրերի վրա:

 Տեղական ինքնակառավարման բնագավառի 2012 թվականի Արագածոտնի մարզում 2012 թվականին իրականացվել են նաև հետևյալ միջոցառումները.

1. Համայնքների բյուջետային կարողությունների ամրապնդում ու զարգացում, բյուջեների հավաքագրման մակարդակի բարձրացում
2. Աջակցություն համայնքներին` առկա առաջնահերթ հիմնախնդիրների բացահայտման և դրանց լուծման գործում
3. Համայնքային ծառայության գործընթացի ներդրման ընթացքում առաջացած խնդիրների պարբերաբար քննարկումների կազմակերպում, որն իրականացվել է ըստ մարզի տարածաշրջանների, յուրաքանչյուր ամսվա վերջին ուրբաթ օրը կազմակերպվող սեմինար-խորհրդակցությունների ժամանակ:
	1. Քաղաքացիական հասարակություն

 Ընդհանուր առմամբ հասարակության մի մասը կրավորական և սպասողական դիրքորոշում ունի մարզում ընթացող գործընթացների նկատմամբ, որն ունի օբյեկտիվ և սուբյեկտիվ պատճառներ: Տարածքային կառավարման և տեղական ինքնակառավարման համակարգերի գործունեության կարևոր ուղղություններից մեկը պետք է լինի այդ կրավորական դիրքորոշման վերացումը և հասարակության լայն խավերի ընդգրկումը, մասնակցությունը մարզային և համայնքային զարգացման գործընթացներին: Այս հարցը լուծելու համար օրենսդրության առումով բավարար պայմաններ կան, խնդիրը մարդկանց որոշակի հատվածի հոգեբանության, հոգեկերտվածքի և մտածողության վերափոխման մեջ է, որը պետք է իրականացվի պետական, տարածքային կառավարման ու տեղական ինքնակառավարման մարմինների համապատասխան քայլերի շնորհիվ:

8.3.2 Իրականացման առաջընթացը

Համայնքների բնակիչների շրջանում իրավունքների և պարտականությունների մասին իրազեկության բարձրացմանն ուղղված միջոռացումների կազմակերպում: Այս գործընթացի շրջանակներում և ի կատարումն ՀՀ տարածքային կառավարման նախարար, փոխվարչապետի 2009 թվականի օգոստոսի 11-ի №01/16/4439-09-ի հանձնարարականի, դեռևս 2009 թվականի օգոստոսից Արագածոտնի մարզի բոլոր համայնքների ղեկավարներին առաջարկվել է ապահովել համայնքների բյուջեների եռամսյակային և տարեկան հաշվետվությունները, հաստատված բյուջեն և նրանում կատարվող փոփոխությունները համայնքների ղեկավարների աշխատակազմերում ցուցատախտակներին և տեսանելի այլ վայրերում փակցնելու, լրատվամիջոցներով հրապարակելու, սեփական կայք էջերում տեղադրելու գործընթացը, ինչպես նաև համայնքի ղեկավարի աշխատակազմում գործավարության մատյանի, հնարավորության սահմաններում` ավագանու աշխատասենյակի առկայությունը: Գործընթացը 2009 թվականի օգոստոսից վերցվել է հսկողության և մարզպետարանի կողմից համայնքներում պարբերաբար կատարվում են ուսումնասիրություններ: 2010 թվականի հուլիսի 1-ի դրությամբ մարզի համայնքներից սեփական վեբ-կայք ունեն միայն Աշտարակի, Ապարանի և Թալինի քաղաքային համայնքները: Ի կատարումն ՀՀ հակակոռուպցիոն ռազմավարության միջոցառումների ծրագրի 72.6 կետի 3-րդ ենթակետի պահանջների, ՀՀ տարածքային կառավարման նախարար, փոխվարչապետի 2010 թվականի մայիսի 24-ի N01/16/3030-10 հանձնարարականի համաձայն, մարզի համայնքների ղեկավարներին առաջարկվել է պարբերաբար (յուրաքանչյուր եռամսյակ) ներկայացնել տեղեկատվություն` համայնքի ղեկավարի և ավագանու կողմից կազմակերպված ընդունելություններին մասնակցած քաղաքացիների թվաքանակի վերաբերյալ: Համաձայն համայնքներից ստացված հաղորդագրությունների, 2012 թվականին համայնքների ղեկավարների մոտ ընդունելություններին դիմած քաղաքացիների թիվը կազմել է 29683, մասնակցածների թիվը՝ 28332, համայնքների ավագանիների մոտ համապատասխանաբար՝ 8912 և 8005 մարդ:

**ՄԶԾ 2012 Թ. ՖԻՆԱՆՍԱԿԱՆ ԱՄՓՈՓ**

 Մարզի զարգացման 2012 թ. ծրագրով նախատեսված էր մարզում իրականացնել **35,3** միլիարդ դրամի աշխատանքեր: Սակայն ներդրումները կազմել են **44,4** միլիարդ դրամ: Փաստացի իրականացվածը ծրագրավորվածի համեմատությամբ ավել է **9,12** միլիարդ դրամով:

 Տարվա առանձնահատկությունն այն է, որ նախորդ տարիների համեմատությամբ ներդրումները զգալիորեն ավելացել են դոնորների, միջազգային կազմակերպությունների և մարզում գործող արդյունաբերական, սպասարկող և ՓՄՁ- երի կողմից:

 Արդյունաբերական, Փոքր ու միջին, գյուղատնտեսական ձեռնարկությունները սեփական միփոցներով կատարել են **18.6** միլիարդ դրամի ներդրումներ

 Բանկային համակարգի կողմից կազմակերպություններին տրվող վարկավորումը: 2012 թ-ին հասել է **5,7** միլիարդ դրամի, որը նախորդ տարվա ցուցանիշը գերազանցում է **1,2** միլիարդ դրամով:

Բնակչության միջոցով բնակարանաշինության բնագավառում կատարվել է **9,2** միլիարդ դրամի ներդրում:

ՀՀ պետբյուջեի նախատեսվել էր մարզում կատարել 35.3 միլիարդ դրամի ֆինանսավորում: Այդ գումարի մեջ մտնում էր նաև Հյուսիս-հարավ ճանապարհի շինարարությունը, որի համար նախատեսված էր 25.1 միլիարդ դրամ: Սակայն 31.12.2012 թ. դրությամբ փաստացի ֆինանսավորումը կազմել է 5.1 միլիարդ դրամ:

Մնացած բոլոր ուղղություններով մարզում պլանավորվածի համեմատությամբ ներդրումների ծավալներն աճել են: